**LIETUVOS RESPUBLIKOS VYRIAUSYBĖ**



**N U T A R I M A S**

**DĖL TIKROSIOS KARO TARNYBOS METU ŽUVUSIŲ ARBA MIRUSIŲ DĖL PRIEŽASČIŲ, SUSIJUSIŲ SU TARNYBA, KARIŲ, APDRAUSTŲ PRIVALOMUOJU DRAUDIMU LIETUVOS RESPUBLIKOS VALSTYBĖS BIUDŽETO LĖŠOMIS, VALSTYBĖS FINANSUOJAMŲ LAIDOJIMO IŠLAIDŲ APRAŠO PATVIRTINIMO IR LAIDOJIMO IŠLAIDŲ PADENGIMO**

1998 m. lapkričio 17 d. Nr. 1340

Vilnius

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo (Žin., 1998, Nr. [49-1325](https://www.e-tar.lt/portal/lt/legalAct/TAR.15C705E93776)) 68 straipsnio 4 dalimi bei Lietuvos Respublikos krašto apsaugos sistemos organizavimo ir karo tarnybos įstatymo įgyvendinimo įstatymo (Žin., 1998, Nr. [49-1326](https://www.e-tar.lt/portal/lt/legalAct/TAR.65514894CBFC)) 11 straipsniu, Lietuvos Respublikos Vyriausybė nutaria:

1. Patvirtinti tikrosios karo tarnybos metu žuvusių arba mirusių dėl priežasčių, susijusių su tarnyba, karių, apdraustų privalomuoju draudimu Lietuvos Respublikos valstybės biudžeto lėšomis, valstybės finansuojamų laidojimo išlaidų aprašą (pridedama).

2. Nustatyti, kad:

2.1. valstybės finansuojamos laidojimo išlaidos negali būti didesnės kaip 40 minimalių gyvenimo lygių;

2.2. valstybės finansuojamos laidojimo išlaidos padengiamos iš Krašto apsaugos ministerijai, Vidaus reikalų ministerijai ir Pasienio policijos departamentui prie Vidaus reikalų ministerijos Lietuvos Respublikos valstybės biudžete skirtų asignavimų.

MINISTRAS PIRMININKAS GEDIMINAS VAGNORIUS

KRAŠTO APSAUGOS MINISTRAS ČESLOVAS STANKEVIČIUS

PATVIRTINTA

Lietuvos Respublikos Vyriausybės

1998 m. lapkričio 17 d. nutarimu Nr. 1340

**TIKROSIOS KARO TARNYBOS METU ŽUVUSIŲ ARBA MIRUSIŲ DĖL PRIEŽASČIŲ, SUSIJUSIŲ SU TARNYBA, KARIŲ, APDRAUSTŲ PRIVALOMUOJU DRAUDIMU LIETUVOS RESPUBLIKOS VALSTYBĖS BIUDŽETO LĖŠOMIS, VALSTYBĖS FINANSUOJAMŲ LAIDOJIMO IŠLAIDŲ APRAŠAS**

1. Palaikų pervežimo ir kitos su laidotuvėmis susijusios transporto išlaidos.

2. Karinė uniforma.

3. Ritualinių paslaugų išlaidos:

salės nuoma;

šarvojimo inventoriaus nuoma;

karstas;

vainikai, gėlės, fotografijos;

duobkasių paslaugos;

orkestro paslaugos.

4. Bažnytinių apeigų išlaidos.

5. Kitos su laidojimu tiesiogiai susijusios išlaidos (Lietuvos valstybės vėliava, laikinas kryžius arba koplytstulpis ir kt.).

\_\_\_\_\_\_\_\_\_\_\_\_\_\_\_\_\_